|  |  |  |
| --- | --- | --- |
|  | **HRVATSKO PLANINARSKO DRUŠTVO**  **VIHOR** **Sjedište:**Prilaz Gjure Deželića 31/1, HR-10000 Zagreb  **E-pošta:** hpd.vihor@hps.hr **Web:** http://hpd-vihor.hr |  |

**ORGANIZIRA DVODNEVNI**

**IZLET U VELEBIT I NA OTOK RAB**

**15. i 16. 04. 2023.**

**PROGRAM IZLETA**

**Subota, 15. travnja 2023.**

**07:15** Sastanak planinara

**07:30** Polazak autobusa iz Pierottijeve ulice - kava na odmorištu Brinje.

**10:30 –** Planirani dolazak na Baške Oštarije i smještaj u hostelu u kojem ćemo noćiti. Oko **11:00** polazak na planinarsku turu.

**A grupa:** polazak od hostela te zatim preko Jelarja i Sladovačkog brda – uz skoro neprekinut pogled na more - do vrha Veliki Sadikovac s jedinstvenim pogledom na ličku i primorsku stranu. Do vrha ca 3 sata hoda. Nakon odmora i uživanja u vidicima povratak tzv. Vilijevom stazom do zaravni Sladovača i spuštanje direktno do hostela. Sveukupno ca. 5 sati hoda.

**B grupa:** poučna staza Terezijana i/ili mostovi potoka Ljubice!

U hostelu je moguće dogovoriti večeru za društvo. Po želji je naravno moguća i individualna narudžba.

**Nedjelja, 16. travnja 2023.**

**07:30** polazak autobusa i vožnja do trajektne luke Stinice. **U 09:15** sati prijelaz trajektom Stinica – Mišnjak (otok Rab), vožnja do mjesta Rab. Priprema za planinarenje.

**A grupa –** U **10** sati započinje uspon, prvo po cesti, a potom po dijelu Premužićeve staze na Kamenjak (408m), najviši vrh otoka Raba. Uspon traje oko 1:50 sati. Kraći odmor.

Od Kamenjaka nastavljamo turu grebenom prema Loparu. Zbog krševitosti terena potreban je oprezan i stabilan hod bez žurbe! Nakon spoja s Premužićevom stazom nastavljamo istom do ''Rajske plaže'' u Loparu u kojem čeka autobus. Od Kamenjaka do Lopara ca. 4 sata hoda, sveukupno ca. 5:30 do 6 sati.

**B grupa** – Šetnja park-šumom Komrčar koja počinje od rapskih zidina i ide kroz krasnu crnogorično-bjelogoričnu šumu te se spušta na more do glasovitog samostana svete Eufemije – 3 km – sveukupno nešto više od 2 sata hoda. Po povratku razgledavanje grada Raba i po želji okrijepa u nekom ugostiteljskom objektu.

**Povratak**: oko 18 sati preko Senja, Vratnika, Žute Lokve autoputom do Zagreba.

**Cijena prijevoza**: 50 eura na bazi 22 osobe, što uključuje gorivo, cestarinu i trajekt.

**Cijena noćenja**: 16 eura u višekrevetnim sobama.

**Prijave i uplate:** Na društvenom sastanku četvrtkom**.**

**Oprema**: Planinarska (gojzerice, ruksak, vjetrovka, rezervna odjeća, zaštita od kiše, sunca, baterijska svjetiljka, kapa, rukavice, pitka voda).

**Organizatori i vodiči izleta**: Nada Busovača 099 2118426 / Zlatica Krznar 099 6910973 / Slavko Korman 095 8802232.

**Napomena**: Odazivom na izlet, svaki pojedinac potvrđuje da ispunjava zdravstvene, fizičke i tehničke uvjete za sigurno sudjelovanje na izletu, da ima plaćenu članarinu kod planinarskog društva za tekuću godinu, da pristupa izletu na osobnu odgovornost te da će se u skladu s planinarskom etikom pridržavati plana izleta, odluka i uputa vodiča.Organizator i vodič izleta zadržava pravo promjene plana i programa, prema postojećim uvjetima na terenu ili vremenskim prilikama, također zadržava pravo procjene kondicijske sposobnosti pojedinih sudionika izleta.